Uf eimool sait de erscht, abgrundtief entrüschtet: Sie, sie Trompetenpfifferling. De ander zruck, sofort: Sie, sie Grünspanträuschling. Fichtenzapfenrübling.  Gurkenschnitzling. So goht s witer. Un si umkreise de Schwämmliplatz, fuchtle mit de Messer, tanzen umenand umme. Un uf eimool goht s witer, uf du. Du, du Grubiger Milchling. Du Gebrechlicher Glöckling. Parasitischer Scheidling. Zitzenrötling. Violettmilchender Zottenreizker. Schwarzfleckiger Schmierschirmling. Glimmerschüppling. Maisbeulenbrand. Immer verruckter werde si. Ii schliich mi nööcher.